3. Ansættelse af direktør for Teknik og Miljø (Åben)
Tidl. politisk behandling 15.12.20, pkt. 19
Forventet sagsgang
ØK, BY (Sagen åbnes efter behandling)
Lovgrundlag
SAGENS INDHOLD
Byrådet skal i denne sag tage stilling til ansættelse af ny direktør for Teknik og Miljø med virkning fra 1. 
april 2021.
 
Byrådet godkendte 15. december 2020, at stillingen som direktør for Teknik og Miljø skulle opslås eksternt, 
og at der i processen skulle anvendes et eksternt konsulentfirma, som medvirker ved samtaler, test samt 
indhentning af referencer på kandidaterne. 
 
Jim Jeppesen har medvirket ved rekrutteringen.
 
Byrådet nedsatte et ansættelsesudvalg bestående af borgmesteren, formændene for henholdsvis 
Planudvalget og Teknik- og Miljøudvalget, et medlem af Økonomiudvalget, kommunaldirektøren, direktøren 
for Job og Økonomi, to chefrepræsentanter og to medarbejderrepræsentanter fra teknik- og miljøområdet.
 
Stillingsopslag og vedlagte job- og personprofil er godkendt af ansættelsesudvalget, og stillingen blev 
annonceret på bl.a. MUUSMANNs hjemmeside, Favrskov Kommunes hjemmeside, på DK-Nyt samt på 
diverse jobportaler
 
Der indkom 41 ansøgninger til stillingen. Ansættelsesudvalget besluttede at indkalde seks kandidater til 
første samtalerunde 10. februar 2021, heraf gik to kandidater videre til anden samtalerunde, som fandt sted 
23. februar 2021. Mellem første og anden samtale har de to kandidater haft en samtale med 
kommunaldirektøren.
VURDERING
[adresse] indstilling vil blive forelagt på et ekstraordinært økonomiudvalgs-møde 25. februar 
2021 og efterfølgende på et ekstraordinært byrådsmøde samme dag. 
ØKONOMI
Byrådet besluttede, at der til udgifterne i forbindelse med rekrutteringen blev givet en tillægsbevilling i 2020 
på 200.000 kr. finansieret af kassen.
Byrådet bemyndigede kommunaldirektøren til at forhandle ansættelsesvilkår for den nye direktør for Teknik 
og Miljø. Ansættelsesvilkårene vil ligge inden for de gældende rammer for direktører i [adresse].
INDSTILLING
Kommunaldirektøren indstiller til Byrådet:
1.
At ansættelsesudvalgets indstilling godkendes. 
Byråd
25-02-2021 19:00
Sagsnr. MOD-2021-00077
DokID: 
Sagsbehandler: Cathrine Bach 
Sussanne Lind (tinj)
BESLUTNING
Økonomiudvalget, 25. februar 2021:
Fraværende: Ingen
[adresse] indstilling blev udsendt til udvalget umiddelbart før mødet og vedhæftes sagen.
 
Økonomiudvalget indstiller, at Marie Nilsson ansættes som ny direktør for Teknik og Miljø med 
tiltrædelse 1. april 2021.
Byrådet, 25. februar 2021:
Fraværende: Amanda Jespersen, Nina Frederiksen og Philip Friis.
[adresse] indstilling blev udsendt til Byrådet umiddelbart før mødet og vedhæftes sagen.
 
Byrådet godkendte Økonomiudvalgets indstilling om at ansætte Marie Nilsson som ny direktør for 
Teknik og Miljø med tiltrædelse 1. april 2021.
Bilag
1.
Direktør for Teknik og Miljø - ansættelsesudvalgets indstilling 25-02-2021 (2404215)
2.
Job- og personprofil teknik- og miljødirektør (2166243)
